ברק מדינה

ברק מדינה (נולד ב-6 במרץ 1966) הוא רקטור לשעבר של האוניברסיטה העברית בירושלים, פרופסור מן המניין למשפטים ומופקד הקתדרה לדיני זכויות האדם ע"ש השופט חיים כהן. חבר הנהלת האגודה לזכויות האזרח. תחומי מחקרו כוללים משפט ציבורי, משפט חוקתי ומשפט מנהלי וניתוח כלכלי של המשפט. בעבר שימש דיקן הפקולטה למשפטים, האוניברסיטה העברית בירושלים. מדינה סיים לימודי תואר ראשון במשפטים ובכלכלה (כחוג לאחר תואר), בהצטיינות, באוניברסיטת תל אביב, בשנת 1991. בסוף אותה שנה השלים תואר מוסמך בכלכלה עם התמחות במנהל עסקים, גם כן בהצטיינות, באוניברסיטת תל אביב. את התמחותו עשה במשרד עו"ד יעקב וינרוט ושות'. לאחר מכן הוסמך כעורך דין ועבד במשרדו של וינרוט עד 1994. בשנה זו המשיך לתואר שני במשפטים באוניברסיטת הרווארד, אותו סיים ב-1996. השלים תואר דוקטור בכלכלה באוניברסיטה העברית בירושלים ב-1999, תחת הנחייתם של פרופ' אוריאל פרוקצ'יה ויורם מישר. בין השנים 1996 ל-2003 לימד במסלול האקדמי המכללה למינהל כמרצה ולאחר מכן כמרצה בכיר. במקביל לימד באוניברסיטת תל אביב ובאוניברסיטה העברית כמורה מן החוץ. בשנת 2003 הצטרף לסגל האוניברסיטה העברית כמרצה בכיר. בשנת 2007 התמנה לדרגת פרופסור חבר ובשנת 2009 החליף את יואב דותן כדיקן הפקולטה למשפטים. בתום כהונתו כדיקן, ב-2012, מונה לכהן כפרופסור מן המניין בפקולטה. ב-25 באוקטובר 2017 נבחר מדינה לרקטור האוניברסיטה העברית, וכיהן בתפקיד זה עד 2022. משמש כיו״ר הדירקטוריון של חברת ״העתיד״: חברת הגמל לעובדי האוניברסיטה העברית בע״מ. כיהן כפרופסור אורח באוניברסיטת קולומביה ובאוניברסיטת ברקלי, כחוקר במכון ון ליר בנושא חקיקה להסדרת הפרטה וכחבר ממלא מקום בוועדת ונציה של מועצת אירופה. בשנת 2004 הוענק לו פרס "Ellis and Alma Birk" למצוינות אקדמית. בשנת 2014 קיבל את פרס פתאל מטעם אוניברסיטת חיפה, לחוקר המצטיין בתחום המשפט הציבורי. ב-2015 קיבל מענק מחקר מטעם הקרן הלאומית למדע על מחקרו בתחום דיני זכויות האדם בישראל. באותה שנה קיבל את אות "אביר איכות השלטון" מטעם התנועה לאיכות השלטון. ב-2017 קיבל את פרס חשין למצוינות אקדמית במשפט. ב-2018 קיבל את פרס גורני למשפט ציבורי. מדינה הוא חבר בפורום המרצות והמרצים למשפטים למען הדמוקרטיה, הפועל נגד השינויים שהוצעו במערכת המשפט הישראלית בשנת 2023. בשנת 2024 זכה בפרס החוקר הבכיר במסגרת פרס אהרן ברק למצוינות בחקר המשפט מטעם בית ספר הארי רדזינר למשפטים באוניברסיטת רייכמן. מדינה נולד בבאר שבע וגדל בחולון. מתגורר מזה כ-30 שנים בניר בנים, והוא נשוי ואב לשניים. מדינה פרסם שישה ספרים ועשרות מאמרים. תחומי מחקריו העיקריים הם דיני זכויות האדם, משפט חוקתי, משפט אזרחי וניתוח כלכלי של המשפט. בין מאמריו: ברק מדינה ואוריה בארי, "עמדת מיעוט ואחריות משותפת: על חופש הביטוי של שרי הממשלה", מעשי משפט 2016 יואב דותן וברק מדינה, "חוקיות ההפרטה של אספקת שירותים ציבוריים", משפטים (כתב עת) 2007 ברק מדינה, "ארבעים שנה להלכת ירדור: שלטון החוק, משפט הטבע וגבולות השיח הלגיטימי במדינה יהודית ודמוקרטית", מחקרי משפט, 2006 רענן הר-זהב וברק מדינה, דיני השכלה גבוהה (2000) אברהם וינרוט וברק מדינה, דיני הלוואות – ההגנה על הלווה על-פי הדין בישראל (2000, הוצאת בורסי) אמנון רובינשטיין וברק מדינה, המשפט החוקתי של מדינת ישראל: עקרונות יסוד (2005, הוצאת שוקן) אמנון רובינשטיין וברק מדינה, המשפט החוקתי של מדינת ישראל: רשויות השלטון ואזרחות (2005, הוצאת שוקן) איל זמיר, ברק מדינה וסיליה פסברג, ספר אהרן ברק: עיונים בעשייתו השיפוטית של אהרן ברק (2009) (הספר בקטלוג ULI) ברק מדינה, דיני זכויות האדם בישראל (2017, הוצאת נבו) מדיה וקבצים בנושא ברק מדינה בוויקישיתוף דף אישי, באתר האוניברסיטה העברית נורית רוט, פרופ' ברק מדינה: "אני שמח על המכללות; אי אפשר למנוע ממי שרוצה ללמוד משפטים", באתר TheMarker‏, 30 בדצמבר 2009 רב שיח לרגל הוצאת ספרו של מדינה "דיני זכויות האדם בישראל". הפקולטה למשפטים, האוניברסיטה העברית, 6 במרץ 2017 דיאנה בחור ניר, "יועץ משפטי סביר היה חייב לעצור את הדחת פלמור", באתר כלכליסט, 8 באוגוסט 2019 ענת ג'ורג'י, "אין מנוס מעסקת טיעון עם נתניהו — העמדה לדין של אדם חזק היא משחק באש", באתר TheMarker‏, 25 בנובמבר 2022 ברק מדינה, דף שער בספרייה הלאומית מכתביו ברק מדינה, דמוקרטיה וביקורת שיפוטית, באתר המרכז לטכנולוגיה חינוכית ברק מדינה, קיפוח מזרחים: הדרך לתיקון, באתר הארץ, 25 באוגוסט 2013 איל בנבנישתי וברק מדינה, אין חוק שיכשיר גזל קרקע, באתר הארץ, 10 ביוני 2012 ברק מדינה, החוק שמכיר בחוקה, באתר הארץ, 15 באפריל 2012 ברק מדינה, אילן סבן ודני סטטמן, הכשר לפחד ולגזענות, באתר הארץ, 12 במרץ 2012 ברק מדינה, בג"ץ אינו מחנך, באתר הארץ, 19 בינואר 2011 ברק מדינה, דעה | בדידות הפרקליטים, באתר הארץ, 16 בדצמבר 2010 ברק מדינה, ״מדינה יהודית ודמוקרטית והעדפת אינטרסים של יהודים: גילוי וכיסוי״ בבלוג שיח.זכויות@מינרבה, 17 ביולי 2023 הכר את יו”ר הדירקטוריון: פרופ’ ברק מדינה!, באתר העתיד: חברת הגמל לעובדי האוניברסיטה העברית בע״מ פרס חשין, באתר הפקולטה למשפטים של האוניברסיטה העברית בירושלים הודעת הפקולטה למשפטים באוניברסיטה העברית בירושלים, 31.10.2018. רשימת חברי וחברות פורום המרצות והמרצים למשפטים למען הדמוקרטיה בית ספר הארי רדזינר למשפטים באוניברסיטת רייכמן מתכבד להזמינכם לטקס הביכורים של פרס אהרן ברק למצוינות בחקר המשפט, באתר אוניברסיטת רייכמן